Bókin er ætluð píanóleikurum á mið - og framhaldsstigi og inniheldur fjórtán ólíkar útsetningar íslenskra tónskálda á einu þekktasta þjóðlagi Íslendinga , Ísl ... Bókin er ætluð píanóleikurum á mið - og framhaldsstigi og inniheldur fjórtán ólíkar útsetningar íslenskra tónskálda á einu þekktasta þjóðlagi Íslendinga , Ísland , farsælda frón við texta Jónasar Hallgrímssonar . Auk þess er í bókinni grein eftir Njál Sigurðsson kvæðamann um hugsanlega tilurð þjóðlagsins , myndir og stuttir textar um tónskáldin , og kvæði Jónasar , Ísland , farsælda frón auk nokkurra orða um skáldið eftir Tryggva Gíslason fyrrum skólameistara . Segja má að innihald bókarinnar endurspegli á vissan hátt íslenska tónlistarsögu á 20. öld og til dagsins í dag . Elsta verkið í bókinni er eftir Sveinbjörn Sveinbjörnsson , fyrsta íslenska tónskáldið , samið á fyrsta áratug 20. aldar . Yngstu verkin voru samin árið 2012 . Tengingu aftur um hundruð ára má síðan fá í gegnum þjóðlagið sjálft , tvísönginn og texta Jónasar Hallgrímssonar . Skoða nánari lýsingu Upplýsingar eru birtar með fyrirvara um breytingar og villur . Upplýsingar á síðu söluaðila gilda .